ΓΡΑΠΤΗ ΕΡΩΤΗΣΗ P-3549/02

υποβολή: Benedetto Della Vedova (NI) προς την Επιτροπή

(4 Δεκεμβρίου 2002)

Θέμα: Συμβατότητα του νόμου της 3ης Φεβρουαρίου 1963, αριθ. 69 με το άρθρο 39 της Συνθήκης ΕΚ που εξασφαλίζει την ελευθερία κυκλοφορίας των εργαζομένων στο εσωτερικό της Κοινότητας

Στις 25 Ιουλίου 2002, η Ένωση Δημοσιογράφων Λομβαρδίας έστειλε επιστολή στον Πρόεδρο του Δικαστηρίου του Μιλάνου που περιείχε αίτηση αναστολής της αποφάσεως βάσει της οποίας ο κ. Claude Marie Jeancolas, Γάλλοςπήκοος, είχε εγγραφεί ως διευθυντήςπεύθυνος των ιταλικών περιοδικών εκδόσεων Gente Casa και Spazio Casa του εκδοτικού οίκου Hachette-Rusconi.

Η Ένωση Δημοσιογράφων Λομβαρδίας έκρινε ότι ο κ. Claude Jeancolas δεν μπορούσε να αναλάβει καθήκοντα διευθυντή εκδόσεων επειδή, παρά το γεγονός ότι διεξήγαγε από πολλές δεκαετίες το επάγγελμα του δημοσιογράφου, δεν ήταν εγγεγραμμένος στο Επιμελητήριο Δημοσιογράφων: πράγματι, το άρθρο 46 του νόμου της 3ης Φεβρουαρίου 1963, αριθ. 69 (ο νόμος που θεσπίζει την ίδρυση του Επιμελητηρίου Δημοσιογράφων) αναφέρει ότι ο διευθυντής και οποδιευθυντής που είναιπεύθυνοι περιοδικής εκδόσεως, εφημερίδας ή γραφείου τύπου () πρέπει να είναι εγγεγραμμένοι στις καταστάσεις της ενώσεως επαγγελματιών δημοσιογράφων (με προγενέστερη απόφαση του Συνταγματικού Δικαστηρίου είχε θεσπιστεί ότι ακόμη και οι εγγεγραμμένοι σε επαγγελματικές ενώσεις δημοσιογράφων εκδοτών που καλύπτουν τους ασκούντες δημοσιογραφική δραστηριότητα κατά τρόπο μη αποκλειστικό, μη περιστασιακό και αμειβόμενο — μπορούν να αναλαμβάνουν ανάλογες δραστηριότητες).

Η Ένωση Δημοσιογράφων Λομβαρδίας προτίθεται να κλείσει τηνπόθεση με λύση κάθε άλλο παρά διαφανή, προτείνοντας στον κ. Jeancolas να εγγραφεί στην ένωση των δημοσιογράφων εκδοτών, η οποία στην ουσία καλύπτει — όπως αναφέρθηκε προηγουμένως — τους ασκούντες δημοσιογραφική δραστηριότητα κατά τρόπο μη αποκλειστικό, μη περιστασιακό και αμειβόμενο και, ως εκ τούτου, όχι τον κ. Jeancolas ο οποίος ασκεί επαγγελματικά και κατά τρόπο αποκλειστικό και συνεχή τη δημοσιογραφική δραστηριότητα. Στο σημείο αυτό, αξίζει να σημειωθεί ότι η απόφαση του Συμβουλίου

της Ένωσης Δημοσιογράφων Λομβαρδίας της 11ης Νοεμβρίου 2002, βάσει της οποίας ο κ. Jeancolas ενεγράφη στην ένωση των δημοσιογράφων εκδοτών, μπορεί εξάλλου να θεωρηθεί ως ανορθόδοξη δεδομένου ότι ο προαναφερθείς νόμος αριθ. 69/1963 απαιτεί την άσκηση της δραστηριότητας του δημοσιογράφου εκδότη (άρθρο 35) για τουλάχιστον δύο χρόνια η οποία διασταυρώνεται από την έκδοση ενός ελάχιστου αριθμού δημοσιευμένων άρθρων για τα οποία έχει καταβληθεί η σχετική αμοιβή και να πιστοποιείται ταυτόχρονα από δήλωση του διευθυντήπεύθυνου του εντύπου που τα έχει δημοσιεύσει.

Δεν κρίνει η Επιτροπή ότι το προαναφερθέν άρθρο 46 του νόμου της 3ης Φεβρουαρίου 1963, αριθ. 69 είναι ασυμβίβαστο με το άρθρο 39 της Συνθήκης ΕΚ που εξασφαλίζει την ελευθερία κυκλοφορίας των εργαζομένων στο εσωτερικό της Κοινότητας·

Συμπληρωματική απάντησητης κ. Διαμαντοπούλου εξ ονόματος της Επιτροπής

(9 Απριλίου 2003)

Η Επιτροπή απηύθυνε επιστολή στις ιταλικές αρχές με ημερομηνία 16 Ιανουαρίου 2003 ζητώντας εξηγήσεις σχετικά με τη λειτουργία της επίμαχης νομοθεσίας, ειδικότερα όσον αφορά τηνποχρέωση των δημοσιογράφων να είναι εγγεγραμμένοι σε επαγγελματικές ενώσεις και τους όρους στους οποίουςπόκειται αυτή η εγγραφή κυρίως στην περίπτωση των δημοσιογράφων από κράτη μέλη της Κοινότητας.

Η Επιτροπή δεν έχει ακόμη λάβει απάντηση εκ μέρους των ιταλικών αρχών.

Η Επιτροπή πληροφορεί τον αξιότιμο βουλευτή ότι η περίπτωση αρχειοθετήθηκε ως εικαζόμενη παράβαση του κοινοτικού δικαίου.